ยาซูเกะ

เป็นซามูไรจากแอฟริกาที่รับใช้โอดะ โนบูนางะในยุคเซ็งโงกุเมื่อ ค.ศ. 1581 ถึง 1582 จนกระทั่งโนบูนางะเสียชีวิต

ตามบันทึกประวัติศาสตร์ระบุว่า ยาซูเกะเดินทางมาถึงญี่ปุ่นครั้งแรกในฐานะคนรับใช้ของ Alessandro Valignano บาทหลวงเยซูอิตชาวอิตาลี โนบูนางะเรียกเขามาด้วยความปรารถนาที่จะเห็นคนผิวดำ ต่อมาโนบูนางะรับเขาเข้าทำงานและตั้งชื่อให้เขาว่ายาซูเกะ ในฐานะซามูไร เขาได้รับดาบ บ้าน และสินจ้าง ยาซูเกะอยู่เคียงข้างโนบูนางะจนกระทั่งเขาเสียชีวิต และร่วมรบในการล้อมฮนโนจิจนกระทั่งโอดะ โนบูตาดะเสียชีวิต หลังจากนั้น ยาซูเกะถูกส่งตัวคืนไปให้กับคณะเยสุอิต และหลังช่วงนั้น ไม่มีบันทึกเกี่ยวกับเขาอีกเลย

## เกิดและชีวิตช่วงต้น
ยาซูเกะเป็นชาวแอฟริกันคนแรกเท่าที่ปรากฏในบันทึกประวัติศาสตร์ญี่ปุ่น ข้อมูลเกี่ยวกับเขาส่วนใหญ่พบได้ในบันทึกที่ไม่สมบูรณ์จากจดหมายของบาทหลวงเยซูอิต Luís Fróis,  ของ,  ของมัตสึไดระ อิเอตาดะ, **' ของ [[Jean Crasset]] และ **' ของ François Solier

มีบันทึกแรกสุดของยาซูเกะเมื่อ ค.ศ. 1581 เขาได้รับชื่อนี้จากโอดะ โนบูนางะ โดยไม่ทราบชื่อเกิดของเขา

เมื่ออิงข้อมูล*ชินโจโคกิ* ยาซูเกะคาดว่ามีอายุราว ๆ 25 ปีใน ค.ศ. 1581 บันทึกจากสมัยของเขาชี้ให้เห็นว่ายาซูเกะเดินทางมากับ Alessandro Valignano จาก "อินเดียตะวันออก" โดยคำนี้ครอบคลุมถึงดินแดนโพ้นทะเลของโปรตุเกส เช่น กัวและโคชิน (ปัจจุบันคือรัฐกัวและเมืองโกจจิในอินเดีย) รวมถึงโมซัมบิกของโปรตุเกสด้วย ทอมัส ล็อกลีย์ นักวิจัย ยังเสนอว่ายาซูเกะอาจมีต้นกำเนิดมาจากชาวดินกาในพื้นที่ที่ปัจจุบันคือซูดานใต้ จดหมายโดยบาทหลวงเยซูอิต Lourenço Mexia ใน ค.ศ. 1581 และบันทึกยุคหลังใน ค.ศ. 1627 ของ François Solier กล่าวถึงยาซูเกะว่าเป็น *[[Kaffir (racial term)#Historical usage|Cafre]]* Solier ยังได้อธิบายเพิ่มเติมถึงยาซูเกะว่าเป็น *More Cafre* ซึ่งถูกตีความว่าเป็น "คนนอกศาสนาชาวมัวร์" และระบุว่าเขาเป็นคนรับใช้จากโมซัมบิก เนื่องจากรายละเอียดเหล่านี้ นักประวัติศาสตร์บางส่วนเสนอแนะว่ายาซูเกะอาจเป็นมุสลิม

## บันทึกชีวิตในประเทศญี่ปุ่น

## การล้อมฮนโนจิ
เมื่อวันที่ 21 มิถุนายน ค.ศ. 1582 โอดะ โนบูนางะถูกทรยศและโจมตีโดยอาเกจิ มิตสึฮิเดะ ข้ารับใช้อาวุโส ในวัดฮนโนจิที่เกียวโต เหตุการณ์นั้นรู้จักกันในชื่อ การล้อมฮนโนจิ ในเวลาโจมตี โนบูนางะมาพร้อมกับผู้ติดตามประมาณ 30 คน รวมถึงยาซูเกะด้วย พวกเขาต่อสู้แต่พ่ายแพ้ต่อกองกำลังของอาเกจิ และโนบูนางะก็ทำเซ็ปปุกุ

ในวันเดียวกันหลังเจ้านายเสียชีวิต ยาซูเกะเข้าร่วมกองกำลังของโนบูตาดะ บุตรชายคนโตและทายาทของโนบูนางะ ผู้ประจำการอยู่ที่คฤหาสน์นิโจ-โกโชที่อยู่ใกล้เคียง พวกเขาต่อสู้กับตระกูลอาเกจิ แต่ถูกเอาชนะ ยาซูเกะถูกข้ารับใช้ของมิตสึฮิเดะจับตัวไป จากนั้นมิตสึฮิเดะจึงส่งตัวเขาไปยังคณะเยซูอิต โดยเสนอว่าเนื่องจากยาซูเกะไม่ใช่คนญี่ปุ่น จึงควรไว้ชีวิตเขา

มิโดริ ฟูจิตะ และโอวาดะ ยาซุตสึเนะ นักประวัติศาสตร์ชาวญี่ปุ่น คาดการณ์ว่ามิตสึฮิเดะอาจกล่าวเช่นนี้เพราะต้องการแสดงความเมตตา ในขณะที่ล็อกลีย์เสนอว่าสิ่งนี้อาจเป็นหนทางหนึ่งที่จะช่วยให้มิตสึฮิเดะชนะใจคณะเยซูอิตและชาวญี่ปุ่นที่นับถือศาสนาคริสต์ อย่างไรก็ตาม ไม่มีเอกสารทางประวัติศาสตร์ใดที่แสดงให้เห็นอย่างชัดเจนว่าเป็นเช่นนั้นจริงหรือไม่ หรือคำกล่าวดังกล่าวมีแรงจูงใจอื่น (เช่น จากการดูถูกชาวต่างชาติ หรือโดยเฉพาะอย่างยิ่งต่อยาซูเกะ) เป็นที่แน่ชัดว่ายาซูเกะไม่ได้ตาย เหล่าข้ารับใช้ของมิตสึฮิเดะได้ร่วมเดินทางไปกับเขาที่โบสถ์เยซูอิต และ Luís Fróis เขียนจดหมายหลังการล้อมฮนโนจิห้าเดือน เพื่อขอบคุณพระเจ้าที่ยาซูเกะไม่ได้เสียชีวิต อย่างไรก็ตาม ตั้งแต่นั้นมาก็ไม่มีแหล่งข้อมูลทางประวัติศาสตร์เกี่ยวกับเขาอีกเลย และสิ่งที่เกิดขึ้นกับเขาหลังจากนั้นก็ไม่เป็นที่ทราบแน่ชัด

## หมายเหตุ

## อ้างอิง

## อ่านเพิ่ม
* Matsuda, Kiichi, ed., , Hōdōsha, 1987–1998.
* Ōta, Gyūichi, , 1622.

หมวดหมู่:ซามูไรต่างชาติในประเทศญี่ปุ่น
หมวดหมู่:บุคคลในยุคอาซูจิ–โมโมยามะ
หมวดหมู่:บุคคลจากเกียวโต
หมวดหมู่:ชาวญี่ปุ่นเชื้อสายแอฟริกัน
หมวดหมู่:บุคคลในยุคเซ็งโงกุ
หมวดหมู่:บุคคลจากโมซัมบิกของโปรตุเกส